钦定古今图书集成/理学汇编/学行典/第195卷 > 吴伯璋
## 钦定古今图书集成/理学汇编/学行典/第195卷 > 吴伯璋

按《德安府志》：“吴伯璋，字重器，孝感人。本姓万，其父随
母适吴，遂姓吴。九岁补郡诸生，时令甲诸生讲习学
宫，旦夕不得出。伯璋甫离龀，孺子父母有疾，辄心动
归省。景泰辛未，一日心悸汗出，请假不许，径归。归则
母张病甚，百治之，稽颡吁天，愿以身代。璋。颡尽肿，母
竟死，璋擗踊几丧。既葬，庐墓左，植松百馀株，攀援哀”
号。乡人感之，名其松曰“孝松。”知县上其事，后以贡为
松江县丞，升江西德化知县。子渊明，成化庚子举人。